
Parlamentul  României

Camera  Deputaţilor

Comisia pentru industrii si servicii

Plx.677/2015                                                                       Bucureşti 27.10.2015       
                                                                                                4c-3/315/2015
BIROUL PERMANENT

AL

CAMEREI DEPUTAŢILOR

În conformitate cu prevederile art. 95 din Regulamentul Camerei Deputaţilor, republicat, vă înaintăm, alăturat, Raportul asupra Propunerii legislative  pentru completarea Legii serviciului de alimentare cu apă şi de canalizare nr. 241/2006, transmisă cu adresa Plx.677 din 19 octombrie 2015 şi înregistrată cu nr. 4c-3/315  din 20 octombrie 2015.
Prin obiectul de reglementare şi conţinutul său, propunerea legislativă face parte din categoria legilor ordinare.

VICEPREŞEDINTE,

Gheorghe Marin
[image: image2.png]ROMANIA




Parlamentul  României

Camera  Deputaţilor

Comisia pentru industrii si servicii
Plx.677/2015                                                                                   Bucureşti 27.10.2015       
                                                                                                        4c-3/315/2015
RAPORT  
asupra propunerii legislative pentru completarea Legii serviciului de alimentare cu apă şi de canalizare nr. 241/2006,
În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere, în fond, cu Propunerea legislativă  pentru completarea Legii serviciului de alimentare cu apă şi de canalizare nr. 241/2006, transmisă cu adresa Plx.677 din 19 octombrie 2015 şi înregistrată cu nr. 4c-3/315  din 20 octombrie 2015.
Senatul în calitate de primă Cameră sesizată a respins propunerea legislativă,  în şedinţa din 14 octombrie  2015.
Propunerea legislativă are ca obiect completarea Legii serviciului de alimentare cu apă şi de canalizare nr. 241/2006, republicată, în vederea creării cadrului legal care să-i oblige pe cetăţenii care locuiesc în imobile aflate pe străzi cu reţea de canalizare, dar care nu se racordează la aceasta, să dovedească că nu poluează solul şi pânza de apa freatică, cu scopul protejării mediului, nerespectarea acestor măsuri urmând a fi sancţionate contravenţional, cu amendă de la 2000 lei la 4000 lei.
Consiliul Legislativ a avizat favorabil propunerea legislativă, cu unele observaţii şi propuneri, aviz transmis cu adresa nr. 679 din 26.06.2015.
Guvernul nu susţine această propunere legislativă, conform punctului de vedere transmis cu adresa nr. 1272 din 19 august 2015
Potrivit prevederilor art.61 din Regulamentul Camerei Deputaţilor, republicat,  cu modificările şi completările ulterioare, Comisia pentru industrii şi servicii a dezbătut proiectul de Lege menţionat mai sus în şedinţa din data de  27.10.2015.        
La dezbateri au participat în calitate de invitaţi  domnul Doru Ciocan, preşedinte, din partea  Autorităţii Naţionale de Reglementare pentru Serviciile Comunitare de Utilităţi Publice.
La lucrările comisiei au fost prezenţi 17 deputaţi din totalul de 18 deputaţi membri ai comisiei.
          Luând în considerare punctele de vedere transmise de Consiliul Legislativ, de Guvernul României şi în urma dezbaterilor, membrii comisiei au hotărât în unanimitate de voturi, să supună plenului Camerei Deputaţilor, Raportul de respingere asupra Propunerii legislative pentru completarea Legii serviciului de alimentare cu apă şi de canalizare nr. 241/2006, întrucât Parlamentul a adoptat Legea nr. 224/2015 pentru modificarea şi completarea Legii serviciului de alimentare cu apă şi de canalizare nr. 241/2006, în textul căreia sunt cuprinse şi soluţiile legislative propuse de iniţiatori. Prin urmare, propunerea legislativă  a rămas fără obiect.
Prin obiectul de reglementare şi conţinutul său, propunerea legislativă face parte din categoria legilor ordinare.

Potrivit prevederilor art. 75 alin. (1)  din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Camera decizională.

                  VICEPREŞEDINTE,                                              SECRETAR,
                   Gheorghe Marin                                            Radu – Bogdan Ţîmpău
        Consilier parlamentar,

         
Viorica Petraşcu

